SET ปิดลบ 11จุด มูลค่าซื้อขายเบาบาง 3.8 หมื่นลบ. นลท.จับตาเลือกตั้งกลางเทอมสหรัฐฯพรุ่งนี้
SET ปิดลบ 11 จุด มูลค่าซื้อขายเบาบาง 3.8 หมื่นลบ. นลท.จับตาประชุมเลือกตั้งกลางเทอมสหรัฐฯพรุ่งนี้ โดยดัชนีปิดตลาดวันนี้ ที่ระดับ 1,670.58 จุด ลบ 11.26 จุด หรือ 0.67% มูลค่าการซื้อขาย 3.8 หมื่นล้านบาท
5 พ.ย. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,670.58 จุด ลบ 11.26 จุด หรือ 0.67% มูลค่าการซื้อขาย 3.8 หมื่นล้านบาท
10 หุ้นกดดัชนีวันนี้

ด้านนายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า ตลาดหุ้นไทยวันนี้ปรับตัวลงตามตลาดหุ้นในภูมิภาคเอเชียที่ส่วนใหญ่จะติดลบ เช่นเดียวกับดาวโจนส์ฟิวเจอร์สที่ติดลบ ขณะที่ตลาดในยุโรปที่เทรดบ่ายนี้ต่างก็แกว่งไซด์เวย์อิงทางลง จากที่มีหลายปัจจัยต่างประเทศ ที่ต้องติดตาม ไม่ว่าจะเรื่องของสงครามการค้า โดยนายแลร์รี่ คุดโลว์ ที่ปรึกษาฝ่ายเศรษฐกิจประจำทำเนียบขาวระบุว่าประธานาธิบดีโดนัลด์ ทรัมป์ไม่ได้สั่งการให้คณะรัฐมนตรีร่างข้อตกลงการค้ากับจีน ผิดไปจากข่าวก่อนหน้านี้ และยังมีเรื่องการเลือกตั้งกลางเทอมของสหรัฐฯที่จะมีขึ้นในวันที่ 6 พ.ย.นี้
ทั้งนี้ มองว่าตลาดฯพักตัวในระยะสั้นหลังจากผ่านเรื่องการเลือกตั้งในสหรัฐฯแล้วทุกอย่างเคลียร์ได้ตลาดฯก็จะไปต่อได้ พร้อมให้รอติดตามการประชุมธนาคารกลางสหรัฐ (เฟด) ในช่วงปลายสัปดาห์นี้ด้วย
ส่วนแนวโน้มการลงทุนในวันพรุ่งนี้ (6 พ.ย.) นายวีระวัฒน์ กล่าวว่า ตลาดฯคงจะแกว่งไซด์เวย์ในช่วงรอผลการเลือกตั้งกลางเทอมในสหรัฐฯ พร้อมให้แนวรับ 1,665 จุด ส่วนแนวต้าน 1,680-1,685 จุด
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
ADVANC มูลค่าการซื้อขาย 2,601,251.80 ล้านบาท ปิดที่ 184.50 บาท ลดลง 4.50 บาท
PTT มูลค่าการซื้อขาย 2,302,758.85 ล้านบาท ปิดที่ 49.25 บาท ลดลง 0.50 บาท
OSP มูลค่าการซื้อขาย 1,750,018.50 ล้านบาท ปิดที่ 24.00 บาท ลดลง 1.50 บาท
CPALL มูลค่าการซื้อขาย 1,610,543.40 ล้านบาท ปิดที่ 67.50 บาท ลดลง 1.00 บาท
EA มูลค่าการซื้อขาย 1,547,356.05 ล้านบาท ปิดที่ 51.00 บาท เพิ่มขึ้น 1.00 บาท
ตลาดหุ้นเอเชีย
